**ПОЈЕДНОСТАВЉЕЊЕ ПОСТУПКА ПРЕСТАНКА ВАЖЕЊА ИНТЕГРИСАНЕ ДОЗВОЛЕ**

|  |  |
| --- | --- |
| **Назив административног поступка** | Престанак важења интегрисане дозволе |
| **Шифра поступка** | 134.00.0085 |
| **Регулаторно тело**  **(надлежно за спровођење препоруке)** | Министарство заштите животне средине |
| **Правни оквир којим је уређен административни поступак** | * Закон о интегрисаном спречавању и контроли загађивања животне средине: (Службени гласник РС, бр. 135/2004, 25/2015) * Правилник о садржини, изгледу и начину попуњавања захтева за издавање интегрисане дозволе: (Службени гласник РС, бр. 30/2006, 32/2016, 44/2018 - др. Закон) |
| **Прописи које треба променити /донети/укинути да би се спровеле препоруке** | 1. Закон о интегрисаном спречавању и контроли загађивања животне средине: ("Службени гласник РС", бр. 135/2004, 25/2015) |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Постојећи образац 1 који је део правилника је образац за поступак „Захтев за издавање интегрисане дозволе“ те не садржи опцију да се на основу истог покрене поступак за престанак важења интегрисане дозволе. Имајући у виду наведено поступак се покреће захтевом у слободној форми, што смарамо неадекватним, имајући у виду значај поступка и разлоге да поступак буде транспарентан и јасан странкама.  У поступку се од странке, супротно закону, захтева да достави Извод из регистра АПР-а о регистрацији привредног друштава, односно податак да је уписан у Регистар привредних субјеката упркос обавези државног органа да по службеној дужности врши увид, прибавља и обрађује податке о чињеницама о којима се води службена евиденција, а који су неопходни за одлучивање, све у складу са члановима 9. и 103. Закона о општем управном поступку.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  У поступку још увек није успостављена пуна електронска управа, нити поједини сегменти електронске комуникације. | |
|  | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Образац административног захтева** |  | | | | | *Увођење обрасца захтева и јавна доступност обрасца* |  | **Х** |  | | | **Прибављање података по службеној дужности** |  | **Х** |  | |  |  | | | | |  |  |  |  | | | **Документација** |  | | | | | *Прихватање доказа о електронској уплати таксе без печата банке* |  | **Х** |  | | | **Електронско подношење захтева** |  | **Х** |  | | | |
| 1. **ОБРАЗЛОЖЕЊЕ** | |
| **3.1** **Увођење обрасца захтева и јавна доступност обрасца**  Потребно је доношење новог обрасца захтева са пољима усаглашеним са овим поступком. Постојећи образац 1 који је део правилника је образац за поступак Захтев за издавање интегрисане дозволе а не како је наведено образац за престанак активности. Међутим у том обрасцу тачка (одељак) 12. односи се на Дефинитивни престанак рада постојења или његових делова, а не односи се на поменути поступак. У том смислу потребно је увести посебан образац где би се дефинисале потребне информације о подносиоцу захтева и потребној документацији, те другим потребним информацијама за престанак важења дозволе и обављање активности.  Имајући у виду једноставност поступка, довољно је да образац захтева буде састављен од стране органа надлежног за вођење административног поступка, односно да нема разлога да се искључиво због овог обрасца мења Правилник о садржини, изгледу и начину попуњавања захтева за издавање интегрисане дозволе.  Потребно је да у обрасцу захтева привредни субјекат има све потребне информације везане за поступак, а у овом случају препорука је у обрасцу буде наведена инструкција за плаћање административне таксе.  Потребно је да образац буде јавно доступан, односно да буде доступан на интернет страници поступајућег органа, те да се странке на једноставан и јасан начин упуте на начин преузимања обрасца.  Предлаже се:  Увођење обрасца за подношење захтева, који ће садржати стандардне елементе обрасца захтева, који укључују:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број, адреса електронске поште подносиоца захтева);   + Места за унос специфичних информација за конкретан поступак, укључујући и информације, потребне за прибављање података по службеној дужности;   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   ***За примену ове препоруке није потребна измена прописа.***    **3.2. Прибављање података по службеној дужности**  Орган треба да прибави податке који се доказују увидом у извод о регистрацији привредног субјекта електронским увидом у базу података Агенције за привредне регистре, уместо што се од подносиоца захтева тражи достављање предметног документа. На тај начин се олакшава позиција привредног субјекта, где се прави уштеда пре свега у времену прибављања, штампања извода и трошкова достављања истог, док службеник може јако једноставно и брзо да изврши електронски увид у евиденцију података на интернет странице Агенције за привредне регистре. Уједно је ово обавеза поступајућег органа сходно члану 9. став 3., у вези са чланом 103. Закона о општем управном поступку (Службени гласник РС, бр. 18/2016).  ***За примену ове препоруке није потребна измена прописа.***  **3.3. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке није потребна измена прописа.***  **3.4. Електронско подношење захтева**  Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом такође потписаном квалификованим електронским сертификатом, на имејл адресу надлежног органа. Предуслов за примену ове препоруке је увођење електронске писарнице.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
|  | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
|  | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Усвајањем препоруке постижу се значајне уштеде у времену потребном за спровођење административног поступка.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, скраћењу рокова у поступку. Препорукама се такође утиче на побољшање пословног амбијента. | |