**ПОЈЕДНОСТАВЉЕЊЕ ПОСТУПКА ИЗДАВАЊА ПОТВРДЕ ДА РОБА, КОЈА СЕ УВОЗИ, СЛУЖИ НЕПОСРЕДНО ЗА ЗАШТИТУ ЖИВОТНЕ СРЕДИНЕ**

|  |  |
| --- | --- |
| **Назив административног поступка** | Потврда да роба, која се увози, служи непосредно за заштиту животне средине |
| **Шифра поступка** | 134.00.0037 |
| **Регулаторно тело**  **(надлежно за спровођење препоруке)** | Министарство заштите животне средине  Министарство финансија |
| **Правни оквир којим је уређен административни поступак** | * Закон о заштити животне средине: (Службени гласник РС, бр. 135 од 21. децембра 2004, 36 од 15. маја 2009, 36 од 15. маја 2009 - др. закон, 72 од 3. септембра 2009 - др. закон, 43 од 14. јуна 2011 - УС, 14 од 22. фебруара 2016,76 од 12. октобра 2018, 95 од 8. децембра 2018 - др. закон) * Уредба о врсти, количини и вредности робе на коју се не плаћају увозне дажбине, роковима, условима и поступку за остваривање права на ослобођење од плаћања увозних дажбина: "Службени гласник РС", бр. 48/2010, 74/2011, 63/2013, 8/2017 * Царински закон: ("Службени гласник РС", бр. 18/2010, 111/2012, 29/2015, 108/2016 и 113/2017 - др. закон) |
| **Прописи које треба променити /донети/укинути да би се спровеле препоруке** | 1. Закон о републичким административним таксама "Службени гласник РС", бр. 43/2003, 51/2003 - испр., 61/2005, 101/2005 – др. закон, 5/2009, 54/2009, 50/2011, 70/2011 – усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 – др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн., 61/2017 - усклађени дин. изн., 113/2017, 3/2018 - испр. и 50/2018 - усклађени дин. изн.) |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Поступак се покреће подношењем захтева у слободној форми. Таква ситуација доводи до непотребне сложености поступка и представља застарео начин спровођења поступка.    У поступку се од странке захтева да достави Извод из регистра АПР-а о регистрацији привредног друштава, односно податак да је уписан у Регистар привредних субјеката упркос обавези државног органа да по службеној дужности врши увид, прибавља и обрађује податке о чињеницама о којима се води службена евиденција, а који су неопходни за одлучивање, све у складу са члановима 9. и 103. Закона о општем управном поступку.  Орган наплаћује таксу по тарифном броју 2. који се не односи на потврде већ на захтев за давање тумачења, објашњења, односно мишљења о примени републичких прописа. Потребно је прописати посебну таксу за акт органа, имајући у виду специфичност поступка и неадекватност примене поменутог тарифног броја са једне стране, односно примене опште таксе за потврду из тарифног броја 11. До увођења посебне таксе потребно је примењивати општу таксу за потврде.  Како се роба набавља из увоза, самим тим је могуће да је и купопродајни уговор закључен на страном језику. У овом случају орган тражи превод документа од овлашћеног судског тумача, а за рецимо документ техничке документације са одговарајућим проспектима се не тражи превод од овлашћеног судског вештака. На овај начин се за странку стварају непотребни трошкови.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  У поступку још увек није успостављена пуна електронска управа, нити поједини сегменти електронске комуникације. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Образац административног захтева** |  | | | | *Увођење обрасца и јавна доступност истог* |  | **Х** |  | | **Прибављање података по службеној дужности** |  | **Х** |  | | **Финансијски издаци** |  | | | | *Прописивање посебне таксе за потврду* | **Х** |  | **1.** | | **Документација** |  | | | | *Прихватање превода купопродајног уговора који не мора бити извршен од стране судског тумача* |  | **Х** |  | | *Прихватање доказа о електронској уплати таксе без печата банке* |  | **Х** |  | | **Електронско подношење захтева** |  | **Х** |  | | |
| 1. **ОБРАЗЛОЖЕЊЕ** | |
| **3.1. Увођење обрасца захтева и јавна доступност истог**  Захтев у оквиру овог поступка се подноси писано, у слободној форми, односно стандардан образац захтева не постоји. Предлаже се:  Увођење обрасца за подношење захтева, који ће садржати стандардне елементе обрасца захтева, који укључују:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број, адреса електронске поште подносиоца захтева);   + Места за унос специфичних информација за конкретан поступак, укључујући и информације, потребне за прибављање података по службеној дужности;   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   ***За примену ове препоруке није потребна измена прописа.***    **3.2. Прибављање података по службеној дужности**  Препорука је да се прибављање “Извода из регистра АПР-а” врши по службеној дужности увидом у јавно доступне податке на интернет страници Агенције за привредне регистре, све у складу са чл. 9. и 103. Закона о општем управном поступку.  ***За примену ове препоруке није потребна измена прописа.***    **3.3. Прописивање посебне таксе за потврду**  С обзиром на то да орган наплаћује таксу по тарифном броју 2. Закона о РАТ који се не односи на потврде већ на захтев за давање тумачења, објашњења, односно мишљења о примени републичких прописа, препорука је да се пропише посебна такса за потврду у износу од 5.800,00 динара, имајући у виду специфичност поступка и износе осталих такси које су већ прописане за сличне потврде. До прописивања посебне таксе орган у пракси би требало да наплаћује таксу по тарифном броју 11. Закона о РАТ који се односи на потврду.  ***За примену ове препоруке је потребна измена Закона о републичким административним таксама "Службени гласник РС", бр. 43/2003, 51/2003 - испр., 61/2005, 101/2005 – др. закон, 5/2009, 54/2009, 50/2011, 70/2011 – усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 – др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн., 61/2017 - усклађени дин. изн., 113/2017, 3/2018 - испр. и 50/2018 - усклађени дин. изн.***    **3.4. Прихватање превода купопродајног уговора који не мора бити извршен од стране судског тумача**  Како се роба набавља из увоза, самим тим је могуће да је и купопродајни уговор закључен на страном језику, како у овом случају орган тражи превод документа од овлашћеног судског тумача, а за рецимо документ техничке документације са одговарајућим проспектима се не тражи, предлог је да се прихвата превод уговора који не мора бити преведен од стране овлаш0еног судског тумача. Ово из разлога што велики број привредних субјеката имају запослене људе компетентне да уговор о купопродаји преведу, самим тим се стварају огромне уштеде у нову и времену, а ниво заштите јавног интереса остаје непромењен.  ***За примену ове препоруке није потребна измена прописа.***    **3.5. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке није потребна измена прописа.***  **3.6. Електронско подношење захтева**  Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом такође потписаном квалификованим електронским сертификатом, на имејл адресу надлежног органа. Предуслов за примену ове препоруке је увођење електронске писарнице.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН**  **О ДОПУНИ ЗАКОНА О**  **РЕПУБЛИЧКИМ АДМИНИСТРАТИВНИМ ТАКСАМА**  Члан 1.  У Закону о републичким административним таксама ("Службени гласник РС", бр. 43/2003, 51/2003 - испр., 61/2005, 101/2005 – др. закон, 5/2009, 54/2009, 50/2011, 70/2011 – усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 – др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн., 61/2017 - усклађени дин. изн., 113/2017, 3/2018 - испр. и 50/2018 - усклађени дин. изн.) у Тарифи републичких административних такси, Одељак А - Таксе за списе и радње органа у Републици Србији, у Тарифном броју 204. после става 1. додаје се став 2. који гласи:  „За потврду да роба, која се увози, служи непосредно за заштиту животне средине 5.800 .”  Члан 2.  Овај закон ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О РЕПУБЛИЧКИМ АДМИНИСТРАТИВНИМ ТАКСАМА КОЈЕ СЕ ДОПУЊУЈУ**  Тарифа републичких административних такси  Одељак А - Таксе за списе и радње органа у Републици Србији  Тарифни број 204.  За захтев за издавање одобрења за увоз нафтних деривата 13.470  ЗА ПОТВРДУ ДА РОБА, КОЈА СЕ УВОЗИ, СЛУЖИ НЕПОСРЕДНО ЗА ЗАШТИТУ ЖИВОТНЕ СРЕДИНЕ 5.800 | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 246.970,67 РСД. Усвајање и примена препорука ће донети привредним субјектима годишње директне уштеде од 32.934,64 РСД или 270,80 ЕУР. Ове уштеде износе 13,34% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, смањењу издатака. Препорукама се такође утиче на побољшање пословног амбијента | |