**ПОЈЕДНОСТАВЉЕЊЕ ПОСТУПКА ДАВАЊА ОДОБРЕЊА ЗА УПОТРЕБУ АЛТЕРНАТИВНОГ ХЕМИЈСКОГ НАЗИВА**

|  |  |
| --- | --- |
| **Назив административног поступка** | **Одобрење за употребу алтернативног хемијског назива** |
| **Шифра поступка** | **134.00.0042** |
| **Регулаторно тело**  **(надлежно за спровођење препоруке)** | Министарство заштите животне средине |
| **Правни оквир којим је уређен административни поступак** | * Закон о хемикалијама („Сл. Гласник РС“, бр. 36/2009-33, 88/2010-158, 92/2011-26, 93/2012-26, 25/2015-3) * Правилник о класификацији, паковању, обележавању и оглашавању хемикалије и одређеног производа у складу са Глобално хармонизованим системом за класификацију и обележавање УН („Сл. Гласник РС“, бр. 105/2013-16, 52/2017-73) |
| **Прописи које треба променити /донети/укинути да би се спровеле препоруке** | 1. Закон о хемикалијама („Сл. Гласник РС“, бр. 36/2009-33, 88/2010-158, 92/2011-26, 93/2012-26, 25/2015-3) 2. Правилник о класификацији, паковању, обележавању и оглашавању хемикалије и одређеног производа у складу са Глобално хармонизованим системом за класификацију и обележавање УН („Сл. Гласник РС“, бр. 105/2013-16, 52/2017-73) |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Просечан рок за одлучивање по захтеву је знатно краћи од прописаног рока. Како би се онемогућило да се поступак води без одуговлачења и тиме испоштовало једно од начела управног поступка – начело делотворности и економичности поступка, потребно је ускладити рок за решавање захтева.  Утврђивање односно модификовање обрасца захтева је потребно и како би се испоштовале одредбе Уредбе о прибављању и уступању података о чињеницама о којима се води службена евиденција („Сл. Гласник РС“, број 56/2017) и пратећег Упутства, а све у контексту давања изјаве странке о сагласности за прибављање података, која чини саставни део обрасца или се даје на посебном обрасцу.  У складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, кроз омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа, као и достављање доказа о уплати таксе који није у физичком облику и снабдевен печатом банке. Наведено треба да доведе до уштеде времена и трошкова за странку. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Рокови** |  | | | | *Скраћивање прописаног рока* | **X** |  | **1** | | *Прописивање рокова посебним законом* | **X** |  | **1** | | **Образац административног захтева** |  | | | | *Увођење / модификација административног обрасца захтева* | **X** |  | **2** | | *Електронско подношење захтева* |  | **X** |  | | **Престанак употребе печата (захтев)** |  | **X** |  | | **Документација** |  | | | | *Промена форме докумената* |  | **X** |  | | |
| 1. **ОБРАЗЛОЖЕЊЕ** | |
| * 1. **Скраћивање рока и прописивање адекватног рока кроз посебни правни акт**   Надлежни орган примењује рок од 45 дана за одлучивање по захтеву, прописан чланом 31. Закона о хемикалијама: 36/2009-33, 88/2010-158, 92/2011-26, 93/2012-26, 25/2015-3. Како је просечан рок за решавање уредног захтева 15 дана, предлаже се скраћивање рока за одлучивање по захтеву.  Ради реализације препоруке потребно је побољшати кадровске услове.  **За примену ове препоруке, потребно је изменити Закон о хемикалијама („Сл. Гласник РС“, бр. 36/2009-33, 88/2010-158, 92/2011-26, 93/2012-26, 25/2015-3)**   * 1. **Увођење / модификација обрасца административног захтева**   Предлаже се увођење обрасца за подношење захтева, који ће садржати стандардне елементе обрасца захтева, који укључују:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број, адреса електронске поште подносиоца захтева);   + Места за унос специфичних информација за конкретан поступак, укључујући и информације, потребне за прибављање података по службеној дужности;   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   **За примену ове препоруке потребно је изменити и допунити Правилник о класификацији, паковању, обележавању и оглашавању хемикалије и одређеног производа у складу са Глобално хармонизованим системом за класификацију и обележавање УН („Сл. Гласник РС“, бр. 105/2013-16, 52/2017-73).**   * 1. **Електронско подношење захтева**   У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом.  **За примену ове препоруке, није потребна измена прописа.**   * 1. **Престанак употребе печата на обрасцу захтева**   Чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да се посебним прописом не може друштву увести обавеза употребе печата у пословним и другим документима друштва. Како надлежни орган наводи да у пракси захтев мора да садржи печат, потребно је укинути ову обавезу подносиоца захтева.  **За примену ове препоруке, није неопходна измена прописа.**   * 1. **Промена форме докумената (оригинал, оверена копија, копија, копија уз оригинал на увид)**   Надлежни орган захтева да привредни субјекат подноси следећа документа у форми оригинала или оверене копије, па се предлаже промена форме документа из оригинала, односно из оверене копије у копију:   1. **Доказ о плаћању финансијског издатка – уместо оригинала, копија, односно извод са пословног рачуна странке без печата банке, у складу са мишљењем Мнистарства финансија бр. 434-01-7/07-04 од 25.05.2009. године у коме се наводи да је извод са пословног рачуна странке без печата банке валидан доказ о уплати таксе.**   **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ИЗМЕНИ ЗАКОНА О ХЕМИКАЛИЈАМА**  Члан 1.  У Закону о хемикалијама („Сл. Гласник РС“, бр. 36/2009-33, 88/2010-158, 92/2011-26, 93/2012-26, 25/2015-3) у члану 31. број: „45“ замењује се бројем: „15“.  Члан 2.  Овај закон ступа на снагу осмог дана од дана објављивања у „Службеном Гласнику Републике Србије“.  **НАЦРТ**  За примену препоруке 3.1. Увођење / модификација обрасца административног захтева потребно је изменити и допунити Правилник о класификацији, паковању, обележавању и оглашавању хемикалије и одређеног производа у складу са Глобално хармонизованим системом за класификацију и обележавање УН („Сл. Гласник РС“, бр. 105/2013-16, 52/2017-73). | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О ХЕМИКАЛИЈАМА КОЈЕ СЕ МЕЊАЈУ**  Члан 31.  Министарство надлежно за заштиту животне средине може у року од ~~45~~ 15 дана од дана подношења захтева из члана 30. став 2. да тражи од подносиоца захтева да достави додатне податке неопходне за доношење одлуке за употребу алтернативног хемијског назива.  Ако су испуњени услови из члана 30. ст. 3. и 4. овог закона министарство надлежно за заштиту животне средине издаје одобрење за употребу алтернативног хемијског назива.  Алтернативни хемијски назив подносилац захтева може да почне да користи ~~45~~ 15 дана после дана подношења захтева ако министарство надлежно за заштиту животне средине није тражило додатне податке, односно ~~45~~ 15 дана после дана подношења додатних података.  Министарство надлежно за заштиту животне средине може донети решење о стављању ван снаге одобрења за употребу алтернативног хемијског назива ако се на основу нових информација установи да алтернативни хемијски назив не пружа довољно информација за предузимање мера које се односе на безбедност и здравље на раду и контролу ризика при руковању смешом.  У случају из става 4. овог члана министарство надлежно за заштиту животне средине може да одобри други алтернативни хемијски назив за ту супстанцу.  На решење из ст. 2, 4. и 5. овог члана може се изјавити жалба Влади.  Решење по жалби из става 6. овог члана је коначно и против њега може се покренути управни спор.  За примену препоруке 3.1. Увођење / модификација обрасца административног захтева потребно је изменити и допунити Правилник о класификацији, паковању, обележавању и оглашавању хемикалије и одређеног производа у складу са Глобално хармонизованим системом за класификацију и обележавање УН („Сл. Гласник РС“, бр. 105/2013-16, 52/2017-73). | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Усвајањем препоруке постижу се значајне уштеде у времену потребном за спровођење административног поступка.  Препоруке ће допринети истоветности поступања, правној сигурности привредних субјеката, поједностављењу поступка за привредне субјекте, скраћењу рокова у поступку, смањењу издатака, транстапарентности поступка и уштеди времена. Препорукама се такође утиче и на побољшање пословног амбијента. | |