**ПОЈЕДНОСТАВЉЕЊЕ ПОСТУПКА ДОДЕЛЕ ПРАВА НА КОРИШЋЕЊЕ ЕКОЛОШКОГ ЗНАКА**

|  |  |
| --- | --- |
| **Назив административног поступка** | Додела права на коришћење еколошког знака |
| **Шифра поступка** | 134.00.0019 |
| **Регулаторно тело**  **(надлежно за спровођење препоруке)** | Министарство заштите животне средине |
| **Правни оквир којим је уређен административни поступак** | * Закон о заштити животне средине: (Службени гласник РС, бр. 135/2004, 36/2009, 36/2009 - др. закон, 72/2009 - др. закон, 43/2011 - УС, 14/2016, 76/2018) * Правилник о ближим условима, критеријумима и поступку за добијање права на коришћење еколошког знака, елементима, изгледу и начину употребе еколошког знака за производе и услуге: (Службени гласник РС, бр. 49/2016) * Правилник о висини трошкова доделе права на коришћење еколошког знака: (Службени гласник РС, бр. 81/2010) |
| **Прописи које треба променити /донети/укинути да би се спровеле препоруке** | 1. Правилник о ближим условима, критеријумима и поступку за добијање права на коришћење еколошког знака, елементима, изгледу и начину употребе еколошког знака за производе и услуге: (Службени гласник РС, бр. 49/2016) |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Правилником о ближим условима, критеријумима и поступку за добијање права на коришћење еколошког знака, елементима, изгледу и начину употребе еколошког знака за производе и услуге: 49/2016-3 је објављен образац којим се покреће предметни поступак. На крају обрасца је предвиђено место за печат упркос интенцији Владе Републике Србије да се укине обавеза употребе печата на обрасцима. Чланом 160. Закона о изменама и допунама Закона о привредним друштвима којим се од 01. октобра 2018. године укида обавеза употребе печата у 117 прописа није обухваћен наведени правилник.  У поступку се од странке захтева да достави Извод из регистра АПР-а о регистрацији привредног друштва, упркос обавези државног органа да по службеној дужности врши увид, прибавља и обрађује податке о чињеницама о којима се води службена евиденција, а који су неопходни за одлучивање, све у складу са члановима 9. и 103. Закона о општем управном поступку. Ова обавеза странке је наведена и у Правилнику наведеном у претходном ставу.  У пракси се као проблем за привредне субјекте јавља то што орган не прихвата као валидан доказ потврду о електронској уплати или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Престанак употребе печата на обрасцу захтева** | **Х** |  | **1.** | | **Прибављање података по службеној дужности и документација која се прибавља од странке** | **Х** |  | **1.** | | | **Документација** |  | | | | | *Прихватање доказа о електронској уплати накнаде без печата банке* |  | **Х** |  | | | |
| 1. **ОБРАЗЛОЖЕЊЕ** | |
| **3.1. Престанак употребе печата на обрасцу захтева**  Препорука је измена Правилника о ближим условима, критеријумима и поступку за добијање права на коришћење еколошког знака, елементима, изгледу и начину употребе еколошког знака за производе и услуге: 49/2016 којим је објављен образац за покретање предметног поступка у делу места за печат.  ***За примену ове препоруке, потребна је измена Правилника о ближим условима, критеријумима и поступку за добијање права на коришћење еколошког знака, елементима, изгледу и начину употребе еколошког знака за производе и услуге: (Службени гласник РС, бр. 49/2016).***  **3.2. Прибављање података по службеној дужности и документација која се прибавља од странке**  Прибављање “Извода из регистра АПР-а о регистрацији привредног друштава” по службеној дужности увидом у јавно доступне податке на интернет страници Агенције за привредне регистре, све у складу са чл. 9. и 103. Закона о општем управном поступку.  ***За примену ове препоруке, потребна је измена Правилника о ближим условима, критеријумима и поступку за добијање права на коришћење еколошког знака, елементима, изгледу и начину употребе еколошког знака за производе и услуге: (Службени гласник РС, бр. 49/2016).***  **3.3. Прихватање доказа о електронској уплати накнаде без печата банке**  Препорука је да се као доказ о уплати републичке административне таксе и доказ о уплати накнаде, прихвати извод са пословног рачуна странке без печата банке и други докази о уплати, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК**  **О ИЗМЕНИ ПРАВИЛНИКА О БЛИЖИМ УСЛОВИМА, КРИТЕРИЈУМИМА И ПОСТУПКУ ЗА ДОБИЈАЊЕ ПРАВА НА КОРИШЋЕЊЕ ЕКОЛОШКОГ ЗНАКА, ЕЛЕМЕНТИМА, ИЗГЛЕДУ И НАЧИНУ УПОТРЕБЕ ЕКОЛОШКОГ ЗНАКА ЗА ПРОИЗВОДЕ И УСЛУГЕ**  Члан 1.  У Правилнику о ближим условима, критеријумима и поступку за добијање права на коришћење еколошког знака, елементима, изгледу и начину употребе еколошког знака за производе и услуге (Службени гласник РС 49/2016-3):  „У члану 7. став 3. мења се и гласи:  “ Уз захтев се подносе докази о испуњености услова, осим доказа/података из тачке 1) који орган прибавља по службеној дужности, и то:”  Члан 2.  Овај правилник ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ПРАВИЛНИКА О БЛИЖИМ УСЛОВИМА, КРИТЕРИЈУМИМА И ПОСТУПКУ ЗА ДОБИЈАЊЕ ПРАВА НА КОРИШЋЕЊЕ ЕКОЛОШКОГ ЗНАКА, ЕЛЕМЕНТИМА, ИЗГЛЕДУ И НАЧИНУ УПОТРЕБЕ ЕКОЛОШКОГ ЗНАКА ЗА ПРОИЗВОДЕ И УСЛУГЕ КОЈЕ СЕ МЕЊАЈУ**  Члан 7  Поступак за добијање права на коришћење Еко знака покреће се подношењем захтева за добијање Еко знака министарству надлежном за послове заштите животне средине, у складу са законом којим се уређује заштита животне средине, на обрасцу датом у Прилогу 1 - Захтев за доделу Еко знака, који је одштампан уз овај правилник и чини његов саставни део.  Захтев из става 1. овог члана садржи:  1) податке о подносиоцу захтева;  2) податке о производу за који се тражи додела Еко знака са подацима који упућују на испуњеност услова за доделу права на коришћење Еко знака.  Уз захтев се подносе докази о испуњености услова, ОСИМ ДОКАЗА/ПОДАТАКА ИЗ ТАЧКЕ 1) КОЈИ ОРГАН ПРИБАВЉА ПО СЛУЖБЕНОЈ ДУЖНОСТИ, и то:  1) извод из одговарајућег регистра;  2) опис производа и опис постигнутог унапређења у односу на сличне производе других произвођача или на његове раније производе исте врсте;  3) техничка спецификација;  4) извештај о резултатима лабораторијских испитивања од стране акредитоване лабораторије;  5) извештај о резултатима мерења од стране акредитоване контролне организације;  6) документ о резултатима испитивања, мерења и анализа, који потврђује испуњеност прописаних критеријума;  7) делови пројектне документације који могу да послуже као доказ;  8) друга документација која може бити од значаја за утврђивање испуњености прописаних услова (према СРПС ИСО 9001, СРПС ИСО 14001, ЕМАС, СРПС ИСО 50001, ЦЕ знак и сл.);  9) доказ о уплаћеним таксама.  Акт о додели права на коришћење Еко знака доноси министарство надлежно за послове заштите животне средине у складу са законом којим се уређује заштита животне средине. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 369.400,05 РСД. Усвајање и примена препорука ће донети привредним субјектима годишње директне уштеде од 13.469,04 РСД или 110,75 ЕУР. Ове уштеде износе 3,65% укупних директних трошкова привредних субјеката у поступку.  Препоруке ће допринети поједностављењу поступка за привредне субјекте, смањењу документације. Препорукама се такође утиче на побољшање пословног амбијентата. | |