**ПОЈЕДНОСТАВЉЕЊЕ ПОСТУПКА ИЗДАВАЊА РЕШЕЊА О ГЛАВНОЈ ОЦЕНИ ПРИХВАТЉИВОСТИ**

|  |  |
| --- | --- |
| **Назив административног поступка** | Решење о Главној оцени прихватљивости |
| **Шифра поступка** | 134.00.0008 |
| **Регулаторно тело**  **(надлежно за спровођење препоруке)** | Министарство заштите животне средине |
| **Правни оквир којим је уређен административни поступак** | * Закон о стратешкој процени утицаја на животну средину: "Службени гласник РС", бр. 135/2004 и 88/2010 * Закон о процени утицаја на животну средину: "Сл. гласник РС", бр. 135/2004 и 36/2009 |
| **Прописи које треба променити /донети/укинути да би се спровеле препоруке** | 1. Закон о стратешкој процени утицаја на животну средину: "Службени гласник РС", бр. 135/2004 и 88/2010 2. Закон о процени утицаја на животну средину: " Службени гласник РС", бр. 135/2004 и 36/2009 |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| С обзиром да је урађен Предлог уредбе о оцени прихватљивости са прилозима потребно је да се исти усвоји на Влади ради успостављања овог административног поступка. Како иста не постоји и како је из тог разлога фреквенција овог административног поступка 0, препорука је да се у што скоријем року донесе иста како би овај административни поступак испуњавао своју јавну сврху.  Такође је потребно да се изврше измене и допуне Закона о стратешкој процени утицаја на животну средину и Закона о процени утицаја на животну средину ради прецизирања интегрисања овог поступка у делу који усаглашава ове поступке у завршном административном поступку Министарства за одобрење плана, програма и пројекта на подручју еколошке мреже. (обједињене процедуре)  Предлогом уредбе су припремљени и прилози захтева за овај административни поступак. Препорука је да коначан захтев садржи упутство за попуњавање, списак документације које је подносилац захтева у обавези да приложи, као и инструкцију за плаћање административне таксе. На овај начин постиже се транспарентност и предвидљивост административног поступка, што је од круцијалне важности за привредне субјекте, у смислу да обједињеност свих релевантних података скраћује утрошено време, ресурсе, и превентивно делује да се поднесе неуредан захтев који увек ствара негативне ефекте у времену и трошковима. Надаље, од круцијалне важности је да тако припремљен образац буде јавно и лако доступан на веб страници органа.  У поступку се од странке захтева да достави а) Извода из судског регистра (за правна лица регистрована у суду ); б) Извода из регистра Агенције за привредне регистре (правна лица и предузетници регистровани у АПР); в) Решење о претходној оцени, а што је супротно обавези државног органа да по службеној дужности врши увид, прибавља и обрађује податке о чињеницама о којима се води службена евиденција, а који су неопходни за одлучивање, све у складу са члановима 9. и 103. Закона о општем управном поступку.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  У поступку још увек није успостављена пуна електронска управа, нити поједини сегменти електронске комуникације. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Доношење уредбе као правног основа административног поступка са обрасцем захтева и потребном документацијом, као и измена Закона о стратешкој процени утицаја на животну средину и Закона о процени утицаја на животну средину** | **Х** |  | **1. и 2.** | | **Прибављање података по службеној дужности и документација која се прибавља од странке** |  | **Х** |  | | **Документација** |  | | | | *Прихватање доказа о електронској уплати таксе без печата банке* |  | **Х** |  | | **Електронско подношење захтева** |  | **Х** |  | | |
| 1. **ОБРАЗЛОЖЕЊЕ** | |
| **3.1. Доношење уредбе као правног основа административног поступка са обрасцем захтева и потребном документацијом, као и измена Закона о стратешкој процени утицаја на животну средину и Закона о процени утицаја на животну средину**  С обзиром да је урађен Предлог уредбе о оцени прихватљивости са прилозима потребно је да се исти усвоји на Влади ради успостављања овог административног поступка. Како иста не постоји и како је из тог разлога фреквенција овог административног поступка 0, препорука је да се у што скоријем року донесе иста како би овај административни поступак испуњавао своју јавну сврху.  Такође је потребно да се изврше измене и допуне Закона о стратешкој процени утицаја на животну средину и Закона о процени утицаја на животну средину ради прецизирања интегрисања овог поступка у делу који усаглашава ове поступке у завршном административном поступку Министарства за одобрење плана, програма и пројекта на подручју еколошке мреже. (обједињене процедуре)  Предлогом уредбе су припремљени и прилози захтева за овај административни поступак. Препорука је да коначан захтев садржи упутство за попуњавање, списак документације које је подносилац захтева у обавези да приложи, као и инструкцију за плаћање административне таксе. На овај начин постиже се транспарентност и предвидљивост административног поступка, што је од круцијалне важности за привредне субјекте, у смислу да обједињеност свих релевантних података скраћује утрошено време, ресурсе, и превентивно делује да се поднесе неуредан захтев који увек ствара негативне ефекте у времену и трошковима. Надаље, од круцијалне важности је да тако припремљен образац буде јавно и лако доступан на веб страници органа.  ***За примену ове препоруке, потребна је измена Закона о стратешкој процени утицаја на животну средину "*** ***Службени гласник РС", бр. 135/2004 и 88/2010 и Закона о процени утицаја на животну средину: "*** ***Службени гласник РС", бр. 135/2004 и 36/2009.***  **3.2. Прибављање података по службеној дужности и документација која се прибавља од странке**  Препорука је да подаци које орган тражи из следећих докумената: а) Извода из судског регистра (за правна лица регистрована у суду ); б) Извода из регистра Агенције за привредне регистре(правна лица и предузетници регистровани у АПР); в) Решење о претходној оцени сам орган прибавља службеним путем. Ово уједно представља обавезу поступајућег органа сходно члану 9. став 3., у вези са чланом 103. Закона о општем управном поступку (Сл. Гласник РС, бр. 18/2016).  ***За примену ове препоруке није потребна измена прописа.***  **3.3 Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке није потребна измена прописа.***  **3.4. Електронско подношење захтева**  Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом такође потписаном квалификованим електронским сертификатом, на имејл адресу надлежног органа. Предуслов за примену ове препоруке је увођење електронске писарнице.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| За примену препоруке 3.1. “Доношење уредбе као правног основа административног поступка са обрасцем захтева и потребном документацијом, као и измена Закона о стратешкој процени утицаја на животну средину и Закона о процени утицаја на животну средину” потребно је доношење новог подзаконског акта и измена наведених закона. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| За примену препоруке 3.1.“Доношење уредбе као правног основа административног поступка са обрасцем захтева и потребном документацијом, као и измена Закона о стратешкој процени утицаја на животну средину и Закона о процени утицаја на животну средину” потребно је доношење новог подзаконског акта и измена наведених закона. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, смањењу документације. Препорукама се такође утиче на побољшање пословног амбијента и очување јавног интереса у вези са заштитом животне средине. | |