**ПОЈЕДНОСТАВЉЕЊЕ ПОСТУПКА РЕВИЗИЈЕ ПОДАТАКА У ИНТЕГРИСАНОЈ ДОЗВОЛИ**

|  |  |
| --- | --- |
| **Назив административног поступка** | Ревизија података у интегрисаној дозволи |
| **Шифра поступка** | 134.00.0083 |
| **Регулаторно тело**  **(надлежно за спровођење препоруке)** | Министарство заштите животне средине |
| **Правни оквир којим је уређен административни поступак** | * Закон о интегрисаном спречавању и контроли загађивања животне средине: (Службени гласник РС бр. 135/2004, 25/2015) * Правилник о садржини, изгледу и начину попуњавања захтева за издавање интегрисане дозволе: (Службени гласник РС, бр. 30/2006, 32/2016, 44/2018 - др. Закон) |
| **Прописи које треба променити /донети/укинути да би се спровеле препоруке** | 1. Правилник о садржини, изгледу и начину попуњавања захтева за издавање интегрисане дозволе: (Службени гласник РС, бр. 30/2006, 32/2016, 44/2018 - др. Закон) |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Правилником о садржини, изгледу и начину попуњавања захтева за издавање интегрисане дозволе (Службени гласник РС, бр. 30/2006 и 32/2016) је објављен образац којим се покреће предметни поступак. На крају обрасца је предвиђено место за печат упркос члану 160. Закона о изменама и допунама закона о привредним друштвима којим се од 01. октобра 2018. године укида обавеза употребе печата у 117 прописа међу којима је и наведени правилник.  У поступку се од странке захтева достављање Извода из Агенције привредних регистра, Решење о издавању водне дозволе, употребна дозвола, Сагласност на студију о процени утицаја, Сагласност на документа Извештај о безбедности и План заштите од удеса за СЕВЕСО постројења, Сагласност на План заштите од удеса, упркос обавези државног органа да по службеној дужности врши увид, прибавља и обрађује податке о чињеницама о којима се води службена евиденција, а који су неопходни за одлучивање, све у складу са члановима 9. и 103. Закона о општем управном поступку.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Престанак употребе печата на обрасцу захтеву** | **Х** |  | 1. | | | **Прибављање података по службеној дужности и документација која се прибавља од странке** |  | **Х** |  | | **Документација** |  | | | | *Прихватање доказа о електронској уплати таксе без печата банке* |  | **Х** |  | | |
| 1. **ОБРАЗЛОЖЕЊЕ** | |
| **3.1. Престанак употребе печата на обрасцу захтева**    Препорука је измена Правилника о садржини, изгледу и начину попуњавања захтева за издавање интегрисане дозволе: 30/2006 и 32/2016 којим је објављен образац за покретање предметног поступка у делу места за печат.  ***За примену ове препоруке потребна је измена Правилника о садржини, изгледу и начину попуњавања захтева за издавање интегрисане дозволе: (Службени гласник РС, бр. 30/2006, 32/2016, 44/2018 - др. Закон)***  **3.2. Прибављање података по службеној дужности и документација која се прибавља од странке**    Препорука је прибављање Извода из регистра АПР-а, Решења о издавању водне дозволе, употребна дозвола, Сагласност на студију о процени утицаја, Сагласност на документа Извештај о безбедности и План заштите од удеса за СЕВЕСО постројења, Сагласност на План заштите од удеса (све сагласности издаје Министарство заштите животне средине) по службеној дужности увидом у јавно доступне податке на интернет страници Агенције за привредне регистре, за Решења о издавању водне дозволе прибављањем од Републичке дирекција за воде/ЈВП „Србијаводе“, за употребну дозволу од органа који је издао зависно од надлежности за издавање (републички, покрајински или локални ниво, односно АПР-ЦЕОП евиденција), у складу са чл. 9. и 103. Закона о општем управном поступку.  ***За примену ове препоруке није потребна измена прописа.***  **3.3. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| За примену препоруке 3.1. Престанак употребе печата на обрасцу захтева потребна је измена Правилника о садржини, изгледу и начину попуњавања захтева за издавање интегрисане дозволе: (Службени гласник РС, бр. 30/2006, 32/2016, 44/2018 - др. Закон). | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| За примену препоруке 3.1. Престанак употребе печата на обрасцу захтева потребна је измена Правилника о садржини, изгледу и начину попуњавања захтева за издавање интегрисане дозволе: (Службени гласник РС, бр. 30/2006, 32/2016, 44/2018 - др. Закон). | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети поједностављењу поступка за привредне субјекте и смањењу документације. Препорукама се такође утиче на побољшање пословног амбијента. | |