**ПОЈЕДНОСТАВЉЕЊЕ ПОСТУПКА ПРЕТХОДНО ОБАВЕШТЕЊЕ О ИЗВОЗУ ОДРЕЂЕНИХ ОПАСНИХ ХЕМИКАЛИЈА**

|  |  |
| --- | --- |
| **Назив административног поступка** | Претходно обавештење о извозу одређених опасних хемикалија |
| **Шифра поступка** | 134.00.0040 |
| **Регулаторно тело**  **(надлежно за спровођење препоруке)** | Министарство заштите животне средине |
| **Правни оквир којим је уређен административни поступак** | * Закон о хемикалијама: "Службени гласник РС", бр. 36/2009, 88/2010, 92/2011, 93/2012, 25/2015 * Правилник о увозу и извозу одређених опасних хемикалија: "Службени гласник РС", бр. 89/2010, 15/2013, 114/2014. |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| У поступку се наплаћује такса на решење, иако се у поступку издаје потврда о извршеном обавештавању што представља управну радњу и тарифира се другачијим износом таксе према Закону о републичким административним таксама.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  У поступку још увек није успостављена пуна електронска управа, нити поједини сегменти електронске комуникације. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Финансијски издаци** |  | | | | *Наплата таксе по тарифном броју 11. уместо тарифног броја 9. Закона о РАТ* |  | **Х** |  | | **Документација** |  | | | | *Прихватање доказа о електронској уплати таксе без печата банке* |  | **Х** |  | | **Електронско подношење захтева** |  | **Х** |  | | |
| 1. **ОБРАЗЛОЖЕЊЕ** | |
| **3.1. Наплата таксе по тарифном броју 11. уместо тарифног броја 9. Закона о РАТ**  У поступку се наплаћује такса на решење, иако се у поступку издаје потврда о извршеном обавештавању што представља управну радњу и тарифира се другачијим износом таксе према Закону о републичким административним таксама. Препорука је да се потврда тарифира по тарифном броју 11. Закона.  ***За примену ове препоруке није потребна измена прописа.***  **3.2.Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке није потребна измена прописа.***  **3.3. Електронско подношење захтева**  Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом такође потписаном квалификованим електронским сертификатом, на имејл адресу надлежног органа. Предуслов за примену ове препоруке је увођење електронске писарнице.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Није потребна измена прописа | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Није потребна измена прописа | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 44.758,93 РСД. Усвајање и примена препорука ће донети привредним субјектима годишње директне уштеде од 19.326,67 РСД или 158,91 ЕУР. Ове уштеде износе 43,18% укупних директних трошкова привредних субјеката у поступку.  Препоруке ће допринети поједностављењу поступка за привредне субјекте, смањењу издатака. Препорукама се такође утиче на побољшање пословног амбијента. | |