**ДИГИТАЛИЗАЦИЈА УЗ ПОЈЕДНОСТАВЉЕЊЕ**

**ПОСТУПКА**

|  |  |
| --- | --- |
| **Назив административног поступка** | **Дозволa за увоз производа и/или опреме који садрже или се ослањају на флуороване гасове са ефектом стаклене баште** |
| **Шифра поступка** | **134.00.0068** |
| **Регулаторно тело**  **(надлежно за спровођење препоруке)** | Министарство заштите животне средине |
| **Правни оквир којим је уређен административни поступак** | * Закон о заштити ваздуха („Службени гласник РС” бр. 36/09 и 10/13) * Уредба о поступању са флуорованим гасовима са ефектом стаклене баште, као и о условима за издавање дозвола за увоз и извоз тих гасова („Службени гласник РС” бр. 120/13 и 44/18) |
| **Прописи које треба променити /донети/укинути да би се спровеле препоруке** | 1. Уредба о поступању са флуорованим гасовима са ефектом стаклене баште, као и о условима за издавање дозвола за увоз и извоз тих гасова („Службени гласник РС” бр. 120/13 и 44/18) |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| Изјава подносиоца захтева представља сувишан документ. Сви релевантни подаци који се траже из изјаве садржани су у обрасцима који су прописани. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Документација** |  | | | | *Елиминација непотребне документације* | **X** |  | **1.** | | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**  **3.1. Елиминација документације**  Изјава коју подносилац прилаже уз захтев је непотребна. Подаци који се траже из изјаве су већ садржани у обрасцима који се прилажу уз захтев и који су прописани подзаконским актом.  ***За примену ове препоруке је потребна измена Уредбе о поступању са флуорованим гасовима са ефектом стаклене баште, као и о условима за издавање дозвола за увоз и извоз тих гасова („Службени гласник РС” бр. 120/13 и 44/18)*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **УРЕДБА О ИЗМЕНАМА УРЕДБЕ О ПОСТУПАЊУ СА ФЛУОРОВАНИМ ГАСОВИМА СА ЕФЕКТОМ СТАКЛЕНЕ БАШТЕ, КАО И О УСЛОВИМА ЗА ИЗДАВАЊЕ ДОЗВОЛА ЗА УВОЗ И ИЗВОЗ ТИХ ГАСОВА**  Члан 1.  У Уредби о поступању са флуорованим гасовима са ефектом стаклене баште, као и о условима за издавање дозвола за увоз и извоз тих гасова („Сл. гласник РС“, бр. 120/2013-3, 44/2018-27 (др. закон)) у члану 6. у ставу 2. бришу се речи: „и/или изјаву“  Члан 2.  „Ова уредба ступа на снагу осмог дана од дана објављивања у „Службеном гласнику Републике Србије“.“ | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ УРЕДБЕ О ПОСТУПАЊУ СА ФЛУОРОВАНИМ ГАСОВИМА СА ЕФЕКТОМ СТАКЛЕНЕ БАШТЕ, КАО И О УСЛОВИМА ЗА ИЗДАВАЊЕ ДОЗВОЛА ЗА УВОЗ И ИЗВОЗ ТИХ ГАСОВА КОЈЕ СЕ МЕЊАЈУ**  **Захтев за издавање дозволе за увоз и/или извоз флуорованих гасова са ефектом стаклене баште**  **Члан 6.**  Захтев за издавање дозволе за увоз и/или извоз флуорованих гасова са ефектом стаклене баште подноси се на Обрасцу бр. 1, односно Обрасцу бр. 2 из Прилога 3. – Обрасци за захтеве, евиденцију и извештавање, који је одштампан уз ову уредбу и чини њен саставни део.  Уз захтев из става 1. овог члана подносилац захтева прилаже: доказ о уплаћеној административној такси, профактуру фирме испоручиоца робе, сертификат ~~и/или изјаву~~ о пореклу, врсти, количини, саставу гаса или смеше која се увози и/или извози, податак о сврси увоза, а на захтев Министарства и копију дозволе издате од стране земље у коју се увози или из које се извози и другу потребну документацију.  Сваки увозник и извозник дужан је да обавести Министарство о могућим променама претходно приложених података током периода важења дозволе. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 745.137,54 РСД. Усвајање и примена препорука ће донети привредним субјектима годишње директне уштеде од 138.558,30 РСД или 1.139,25 ЕУР. Ове уштеде износе 18,59% укупних директних трошкова привредних субјеката у поступку.  Усвајањем препоруке постижу се значајне уштеде у времену потребном за спровођење административног поступка  Препоруке ће допринети поједностављењу поступка за привредне субјекте, скраћењу рокова у поступку, смањењу документације. Препорукама се такође утиче на побољшање пословног амбијента. | |